NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ........................,

**ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov**

Národná rada Slovenskej republiky sa uzniesla na tomto zákone **:**

 **Čl. I**

Zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov sa mení a dopĺňa takto:

V § 3 odsek 2 znie:

„(2) Nárok na príspevok pri narodení dieťaťa na to isté dieťa vzniká len raz. Ak sa súčasne narodí viac detí, nárok na príspevok pri narodení dieťaťa vzniká na každé dieťa. Ak sa matke pri druhom pôrode alebo treťom pôrode súčasne narodí viac detí, nárok na príspevok pri narodení dieťaťa vzniká na každé dieťa, ktoré sa dožilo aspoň 28 dní vo výške 248,94 eura, ďalej vo výške 207,48 eura ak sa dožilo 3 roky, vo výške 207,48 eura dňom začiatku plnenia povinnej školskej dochádzky a vo výške 165,96 eura dňom absolvovania desiatich rokov vzdelávania.[6a)](http://www.zakonypreludi.sk/zz/2003-461#f6114133#f6114133)“.

Poznámka pod čiarou k odkazu 6a) znie :

„6a) Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.“.

V § 4 ods. 1 písmeno a) znie:

„a) 829,86 eura, ak ide o dieťa narodené z prvého pôrodu, ktoré sa dožilo najmenej 28 dní; ak ide o dieťa z druhého alebo tretieho pôrodu, ktoré sa dožilo najmenej 28 dní je suma príspevku pri narodení dieťaťa vo výške 248,94 eura, ďalej vo výške 207,48 eura dňom dožitia 3 rokov, vo výške 207,48 eura dňom začiatku plnenia povinnej školskej dochádzky a vo výške 165,96 eura dňom absolvovania desiatich rokov vzdelávania,[6a)](http://www.zakonypreludi.sk/zz/2003-461#f6114133#f6114133)“.

V § 9 ods. 2 znie:

„(2) Ak oprávnená osoba požiada u prvého dieťaťa o priznanie príspevku pri narodení dieťaťa a preukáže splnenie podmienok nároku na tento príspevok u prvého dieťaťa pred uplynutím 28 dní od narodenia dieťaťa, úrad môže vyplatiť oprávnenej osobe príspevok pri narodení dieťaťa v sume podľa [§ 4 ods. 1 písm. b)](http://www.zakonypreludi.sk/zz/2013-383#f7235325#f7235325) a rozdiel do sumy podľa [§ 4 ods. 1 písm. a)](http://www.zakonypreludi.sk/zz/2013-383#f7235324#f7235324) a [§ 4 ods. 2](http://www.zakonypreludi.sk/zz/2013-383#f7235326#f7235326) doplatí po uplynutí 28 dní života dieťaťa.“.

V § 10 ods. 1 znie:

„(1) Nárok na príspevok pri narodení dieťaťa zaniká uplynutím šiestich mesiacov od skutočnosti rozhodujúcej pre vznik nároku na príspevok pri narodení dieťaťa.“.

 5. Za § 16 sa vkladá nový § 16a, ktorý vrátane nadpisu znie:

„§ 16a

Prechodné ustanovenie k úpravám účinným od 1. augusta 2014

 Ak sa dieťa narodilo pred 1. augustom 2014, podmienky nároku na príspevok pri narodení dieťaťa sa posudzujú a ich suma sa určuje podľa zákona účinného do 31. júla 2014.“.

**Čl. II**

Tento zákon nadobúda účinnosť 1. augusta 2014.